Tere tulemast saatesse!
Oleme Londonis.
Tuleme stuudiost, justkui kastist välja, sest hakkame asju raputama.
Rääkides üles raputamisest,
mu külaline on pastor David Antwi kogudusest Kharis.
Tema raputab üles Londonit.
Noored saavad päästetud, narkodiilerid muutuvad.
Ta ühineb minuga siin, legendaarses keskuses.
Suur aitäh meiega ühinemast. - Rõõm on minupoolne.
Aitäh, et kutsusid. - Aitäh, lähme sisse.
PÖÖRDEPUNKT
Aitäh meiega ühinemast.
Mu külaline on rahvusvaheliselt tuntud laulja ja ülistusjuht.
Praegu on ta tuntud kui vanempastor koguduses Kharis.
Selle mehega ma juba ei naljatle.
Seda ma ütlen ausalt.
Doktor David Antwi, aitäh veelkord ühinemast.
Hea meelega, aitäh et kutsusite.
Soovin, et meil oleks rääkimiseks kaks tundi,
sest nii palju on avastada.
Juba siin olles tahan sind suuresti tänada
su lahkuse eest läbi aastate minu ja mu pere vastu.
Oled olnud tõeliseks õnnistuseks. - See on olnud suur õnnistus.
Räägime algusest peale, sest paljud räägivad sinust praegu
seoses ärkamisega, mille on Jumal su kätte usaldanud.
Noored inimesed on teinud kannapöörde,
narkodiilerid oma elu andnud Kristusele.
Harud on avanud end üle terve Ühendkuningriikide.
Enne kui see juhtus, mis oli see esimene hetk,
kui David Antwi kohtus Jeesusega ja ta elu muutus täielikult.
See oli millalgi 1991. aastal.
Olin põhikoolis
ja üks päev lihtsalt tundsin..
Enne seda olin alati kirikus.
Kunagi ütlesin naljatades, et käin kirikus seitse päeva nädalas.
Teenisin kunagi katoliku kirikus missal.
Käisin seal hommikul, õhtul ja pealelõunal.
Käisin kella helistamas.
Tundsin, et midagi oli puudu.
Olin näljane millegi järele.
Teadsin, et olen eksinud.
Käisin kõik need korrad kirikus, kuid olin ikkagi eksinud.
Ühel päeval olin internaatkoolis
ning lihtsalt jalutasin ühele kogunemisele.
See kogunemine oli tollal koguduse-poolne liikumine.
Just.
Õpilased tulid kokku ja nad lihtsalt loevad Piiblit, palvetavad.
Niisiis läksin sinna
ja seal istudes tundsin nagu miski oleks mu peale langenud.
Teadsin kohe, et see on see!
Olin valmis Jeesusega kõndima ning Teda täielikult teenima.
Nii lihtne see oligi.
Lähme edasi järgmise peatüki juurde.
Suur osa sinu elust olid tuntud ülistusjuhina.
Sain teada, et üks su hüüdnimedest oli "hüpoloog",
sest võisid lahkuda ülistuse kohast ja ronida suurtel kogunemistel
tellingutele, et juhtida tuhandeid ülistuses.
Kuidas leidsid tee ülistuseni, kas muusika oli sinu peres?
Mu isale meeldis väga kirikumuusika, kuid ta polnud muusik.
Iga kord, kui mu isa polnud kirikus,
siis oli seda teada, sest ta oli tollases kirikus väga vali.
Teda teati ja kutsuti teda "Aamen", sest ta lihtsalt oli juba selline.
Kui sündisin koolis vaimselt uuesti nagu sina,
sain aru, et kõik lihtsalt laulsid.
Võtsin lihtsalt ohjad enda kätte ja hakkasin juhatama ülistust.
Ma ei teadnud, et Jumalal oli minu jaoks plaan selles suunas.
Kui läksin kooli ajal kirikusse - kuulusin kunagi suurde kirikusse -,
siis üritasin ühineda noortekooriga, kuid ei saanud võimalust ühinemiseks.
Meil oli kunagi noorteliikumisi ja olin alati ülistusliider.
Seejärel märkas mind kristlik muusikatalentide saade
ja kutsus oma saatesse ülistust juhtima.
Siis sain erinevaid võimalusi
ning mind kutsuti kogudustesse sama tegema.
Iga kord oli erinev.
Inimesed alati ütlesid, et see oli energiast pakatav.
Olin ise mõnikord üllatunud, mida Jumal minuga teeb,
sest mõnikord olen nii põnevil, et ma lausa..
Tahtsingi öelda, et kust see tuleb, sest isegi praegu sa jutlustad.
Mõnikord sa jutlustad juba enne ülistustiimi laulu
ning nad kutsuvad sind kaasa.
Mõnikord sa lihtsalt lamad maas, üks jalg õhus.
Mis küll põleb sinu südames?
Mis käib su mõtteist läbi nendel hetkedel?
Ma arvan..
Mõnikord mõtlen alles pärastpoole.
See kirg on see, mille puhul ma mõnikord ei tea, mida teha.
Mäletan, kuidas juhtisin kunagi ülistust kirikus
ja mõnikord kui ma lähen sellesse hetke sisse,
siis tunnen, et kõik peaksid sellest osa saama.
Tunnen, et peab midagi plaanima.
Tunnen joovastust Jumala ja Jeesusega seotud asjade suhtes.
Arvan, et see ongi põhjus.
See pole etendus ega ette planeeritud.
Ma ei mõtle seda läbi vaid lihtsalt väljendan oma kirge.
Läbi su usuteekonna, mil tulid Jeesuse juurde
ja teenisid Jumalat muusikuna, oled teeninud mitmetes kogudustes.
Oled läbi käinud mitmeid kogudusi kaasa arvatud
peapiiskop Duncan Williamsi käe alt ja veel paljude teiste.
Isegi siin, Suurbritannias
oled teeninud kirikus Redeemed Christian Church.
Mis on mõned lood ja elud, mis on selle aja jooksul muutunud,
millele mõtlemine teeb su südame soojaks?
Mis paneb sind mõtlema, et seepärast teed just seda
ega karda näida lollina, isegi, kui arvatakse, et oled hull?
Aitäh selle küsimuse eest.
Üks asi, mida on Jumal kasutanud,
et mind julgustada edasi minema, on kirg.
Mõistsin, et kui armastad Jumalat kirglikult, muutub see nakatavaks.
See on väga nakkav.
Siis sa pole ka reserveeritud,
kui palju saad anda end Jumalale või kui palju saad Talle ohverdada.
Kui olin oma esimeses kirikus Ghanas, kui sain uuesti sündinuks,
siis iga kord kui läksin kirikusse..
Kord nägi peapastor mind ja mu sõpra
ning ütles, et saab meist iga kord julgustatud.
Just me väljenduse ja rõõmu tõttu.
Inimesed näevad meid ja saavad lihtsalt inspiratsiooni
armastada Jumalat rohkem ja teha rohkem tema jaoks.
Mitmed mu eakaaslased
olid seotud tänavateenistustega, sest me oleme alati tänavatel.
Teeme seda kirega ja see sai inspireerivaks.
Kirikus Redeemed Christian Church, see on Jumala arm, palus mu pastor
alustada mul noortekirikut, sellel ajal noorte organisatsiooniga.
Sellest sai midagi vägevat.
Pean sind segama, sest me räägime veel.
Jää meiega,
sest tulemas on tunnistusi, mida tahaksid kuulda sellest,
mida Jumal teeb praegu Londonis läbi mu saatekülalise.
Kuuldu kindlasti vapustab sind.
Jää meiega saatesse.
PÖÖRDEPUNKT
Su pöördepunkt ei pea piirduma saatega.
Jälgi meid ka sotsiaalmeedias.
PÖÖRDEPUNKT
Tere tulemast tagasi.
Meiega on veel saates vanempastor
ühest Londoni kiiremini kasvavast kirikust, Kharis Ministrites.
Reverend dr David Antwi on meiega.
Suur tänu meiega jäämast. - Minu rõõm.
Eelnevalt rääkisid oma teest usuni ning selle erinevatest tahkudest.
Tegelikult vaid väga väiksest osast.
Tean, et praegune peatükk su elus
on seotud kogudusega Kharis ja see kasvab imeliselt,
mitte ainult Londonis vaid ka teistes kohtades riigis.
Kirikust tulevad paeluvad lood
nagu näiteks narkoärikad, kes andsid oma elu Jeesusele
ja noormehed, kellele keegi ei jutlustanud,
kes tundsid tõmmet kiriku poole ja andsid oma elu Jeesusele.
Tean lugusid inimestest, kes istuvad kirikus,
keda ei suunanud keegi ette minema.
Nad lihtsalt tundsid, et pastor rääkis neile
ning tulid altari juurde ja andsid alla.
Kuidas see algas kirikus Kharis?
See peab olema üks lugudest,
kus ingel tuli ja viskas oma mantli sinu üle,
sest need asjad, mis juhtuvad, on ebaharilikud.
See ei ole ingel
vaid lihtsalt põletav Jumala sõna koormus.
Nagu ma ütlesin,
olin koguduses RCCG ja rääkisin oma pastoriga.
Koorem oli nii tugev ja aina läks suuremaks.
Niisiis rääkisin temaga ja ta andis oma õnnistuse.
Ta on alati olnud minu jaoks olemas ning julgustanud mind.
Me alustasime koos naisega.
Hakkasime jüngerdama ja nii see on olnud.
Hiljuti oleme näinud Jumala imelisi ja huvitavaid käike.
Räägi meile mõnest nendest.
Neid on nii palju.
Ühe mehe lugu puudutab eriti mu südant.
Ta oli pea profijalgpallur,
kes lihtsalt jalutas kirikusse, sest ta oli suitsiidne.
Ta tundis nagu ta tahaks alla anda.
Ta teenis palju raha, kuid midagi oli puudu.
Ta tuli õe kutsel kirikusse ning istus seal.
Peale teenistust kutsusin ta välja ja Jumal andis mulle tema jaoks sõna.
Sellest hetkest andis ta oma elu Kristusele
ja põleb nii ereda leegiga ning tal läheb hästi.
Üks lugu mehest - väga huvitav tüüp -,
kes vist ei lõpetanud põhikooligi ja ühines jõugukultuuriga.
See tüüp pole kunagi elus tööd teinud vaid käinud vanglast vanglasse.
Ta lihtsalt tundus tõmmet ja tuli kirikusse ühel päeval.
Minagi oli üllatunud teda nähes, kuidas Jumal inimesi valib.
Ta andis oma elu Kristusele
ja põleb nüüd ereda leegiga Jeesusele.
Võidab hingi Kristusele ning õppis klaverit mängima.
Ta on alati tänavatel ja võidab hingi Jeesusele.
Veel on üks naisterahvas, kes on tulnud Brixtoni jõugust.
Väga tuntud inimene.
Vist tean, kes.
Teda kutsuti kunagi väikeseks Grinchiks. - Just.
Tema lugu on imeline. - Ta nii põleb Jeesusele.
Võidab hingi ja toob inimesi Jeesuse juurde.
Tal ei saa kirikust kõrini.
Ja Kristuse armastusest. - Las ma küsin midagi.
Meid vaatab ehk keegi, kes tahab teada asja saladust.
Mäletan, et rääkisin kord sinu hea sõbra, pastor Davidiga.
Pastor Davidiga. - Just.
Tema andis mulle teesid.
Ta tundis, et selle asja juur on aastate pikkused palved
aga tundub, et teie kogudus palvetab pidevalt.
Tundub, et olete hetkel vist kuuajasel palvepaastul.
Mis osa on palvetel selles liikumises, mida näeme?
Usun, et palveta ei saa näha Jumala liikumist.
Jumal oma suveräänsuses ja tarkuses
on selle nii planeerinud, et inimesed peaksid alati palvetama.
Vabandan, et sind segan.
Oleks tore, kui meil oleks kaks tundi rääkimiseks.
Mis on su vastus neile, kes ütlevad, et nii palju ka ei ole vaja teha?
Sa ju ei tapnud Jeesust.
Iga kuu palvetad ja paastud ning pillud lausa lavalt sädemeid,
kombates pea agressiivsuse piiri.
See ei pea kõik nii olema!
Ei ole võimalik näha taassündi, kui sa ei tee midagi erinevat.
Kui teed kõike tavaliselt, saad tavalised tulemused.
Meie praeguses maailmas, kus inimesed arvavad,
et kirik on suremas nagu näiteks siin, Suurbritannias.
Ei-ei, kirik tegelikult hoopis kasvab!
See elab!
Siiski on selline sotsiaalne atmosfäär, mis tundub kirikule mittesoodne.
See on tänu palvele, et Jumal liigub äärmuslikult.
Kui tahta näha äärmuslikku liikumist,
tuleb ka liikuda Jumala suunas äärmuslikult.
Oleme näinud selle tulemusi viimase kahe aasta jooksul,
kui oleme palvetanud Londoni tänavatel nii õhtutel kui ka öösel.
Mitte lärmiga vaid vaikselt palvetame linna üle.
Ületame sildu ja kõnnime tänaval palvetades.
Paljuski, mida näeme, on palve tulemus.
Palve ja Jumala Sõna tulemus.
Palvetame, et Jumala Sõnal oleks mõju.
Kui teeme seda ilma Sõnata, pole meil püsivat mõju.
Usun, et Jumala Sõnata ei saa olla Jumala mõju.
Me tõeliselt palvetame, ning õpime Piiblit ja õpetame seda.
Kristuse keskset õpetust.
Üks viimane mõte sinult pastoritele,
kes on pingutanud aastaid, kuid kirikus on ikka 50 inimest.
Nad vaatavad kogudust Kharis,
millest immitseb välja neid vägevaid tunnistusi
ja tahavad ka sellist ärkamist ning et nende rahvas muutuks.
Mida sa ütled sellisele koguduse juhile ja kogudusele?
Esiteks, olen alati uskunud, et inimene ei saa midagi saada
välja arvatud seda, mis antakse ülevalt.
Usun ka, et igaüks, kes tahab Jumala palet näha, näeb ka seda.
Mu julgustus oma vennale või õele on eraldada ennast Jumalale.
Ole pühendunud.
Ära otsi, et olla nähtaval vaid otsi Jumalat.
Otsi Jumalat ja Ta ilmutab end läbi sinu.
Aitab sotsiaalmeediast. - Just-just.
Sotsiaalmeedia ei too muudatust.
See ei kasvata muutust.
See on evangeelium, mis toob esile muutuse.
Kui keskendume evangeeliumile, palvele ja puhtusele,
mida saab siis Püha Vaim teha!
Puhtus laseb Pühal Vaimul töötada meie keskel.
Palve tõmbab Püha Vaimu.
Puhtus teeb ruumi Pühale Vaimule ning mitte kurvastada Teda.
Sõna laseb Tal teha, mida Ta peab tegema.
Dr Antwi, pean siinkohal lõpetama.
Loodan, et see tähendab,
et tuled jälle tagasi, et veeta veel koos aega.
See oleks suur au.
Püsi kanalil!
PÖÖRDEPUNKT
"Vaadake lilli, kuidas nad ei ketra ega koo, aga ma ütlen teile,
isegi Saalomon kogu oma hiilguses ei olnud nõnda ehitud kui igaüks neist.
Ja teiegi ärge küsige, mida süüa või mida juua, ja ärge olge kärsitud.
Pigem otsige tema kuningriiki, siis antakse kõik see teile pealegi!
Luuka 12:27,29,31
PÖÖRDEPUNKT
Tere tulemast tagasi!
Fiona Yorke on kiiresti tõusev täht Suurbritannia gospelimaastikul,
kes võidab auhindu vasakult, paremalt ja keskelt.
Ühel ajal ta elus ei teadnud ta, mis Jumalat ta tegelikult teenib.
Saa teada, kuidas ta leidis tee segadusest välja.
Oled kõik mida vajan
Hoidmaks oma meelt tasakaalus iga päev
2014. aastal võitis ta Aafrika aasta naisartisti vokalisti tiitli.
2016. a oli RnB naisartisti kandidaat.
Fiona Yorke on olnud tabelite tipus
ja on aastaid kuulutanud evangeeliumi läbi oma muusika.
See aga ei olnud alati nii.
Fiona oli tollal kõhkluse küüsis,
mis juhtis ta peaaegu täiesti vastassuunas.
Olime ainult mina, mu ema ja kaugem suguvõsa.
Võiks öelda, et mu lapsepõlv oli päris lõbus.
Mul on head mälestused, kuidas mul lubati ennast väljendada,
mängida ja avastada asju, kuid samas oli kasvatus väga range.
Mul oli range kristlik kasvatus.
Mu vanaema oli väga tugev kristlane
ja ta hoolitses selle eest, et kasvaksin üles kirikus.
Kui rääkida aga elu andmisest Kristusele,
ning Tema järgimist kui Päästjat ja Issandat,
siis sellist pühendumust ma ei teinud lapsena.
Kui sain umbes 16aastaseks, otsustasin, et tahan teha oma asja,
näha rohkem elu ja minna sõpradega välja.
Teha asju mida mul ei lubatud teha, kui üles kasvasin.
Hoolitsesin, et töötaksin ja teeniksin oma enda raha.
Mul oli eesmärk lõpetada ülikool,
kuid mulle oli oluline olla vaba ja teha oma asja.
Kui ma alustasin ülikooliõpinguid, tulin tagasi Birminghami.
Kasvasin üles Birminghamis, kuid õppisin Londonis.
Kui läksin tagasi semestri vaheajal, oli mul kohtumine sõbraga,
kes esitas mulle väljakutse usu ja mu uskumuste kohta.
Olin kasvanud kirikus aga kui ta küsis seda minu käest,
sain aru, et ma ei tea, kus olen oma usus.
Ta esitas mulle väljakutse, kuna oli hiljuti pöördunud islami.
Ta avas mulle maailma, mida ma polnud kunagi avastanud.
Sel hetkel hakkasin natuke rohkem religiooni kohta uurima.
Kui Fiona hakkas islami kohta uurima, kerkisid küsimused kristluse kohta.
sellest asjast kui ta kirikus käis.
Ta pöördus küsimustega sõbra poole
aga ta sõber oli kindel, et Fiona pöördub islami usku.
Ta tundus väga enesekindel.
Ta polnud enesekindel mitte ainult oma usus vaid ka kristluses.
Kui mainisin midagi, mida mäletasin, esitas ta sellele väljakutse.
Ta vaidlustas Jumala Sõna ja ütles,
et Piibel on korrumpeerunud, seda on muudetud ja väärtusetu.
Ta tõi välja kõik need argumendid,
miks kristluse viljelemine pole õige või miks Piibel kui usu alus on nõrk.
Hankisin koraani ega olnud seda enne lugenud.
Tekst oli teistsugune ja õpetas erinevaid asju.
Ma ei teadnud just palju Muhamedi kohta.
Kui ei saanud millestki aru, pöördusin taas oma sõbra poole.
Küsisin ja ta seletas mulle, millest ma aru ei saanud.
Kui ta sai aru, et ma ei nõustu kõigega, mida ta ütleb,
soovitas ta leida pastori, tuua ta siia, et temaga kohtuda ja vestelda.
Seda me ka täpselt ka tegime.
Meil olid kohtumised teiste noorte inimestega
ning ta tuli oma riietuses ja Koraaniga
ja palus tuua pastori, kellega olid meil arutelud ja vestlused.
Ta oli seal ja esitas väljakutseid, olles oma usus väga enesekindel.
Mida rohkem õppis Fiona islamist ja võrdles seda kristlusega,
ei tundunud teatud asjad talle lihtsalt loogilised.
Lõpuks viis see teda viimse otsuse juurde.
Olin lugenud nii palju kirjandust erinevate uskumuste kohta
ja sain aru, et iga kord, kui asi jõudis Jeesuseni,
oli Ta vastuoluline isik.
Ka islami puhul ütles mu sõber,
et usume sama asja, meil on sama prohvet
aga kui asi jõudis Jeesuse Kristuseni kui Päästjasse ja Issandasse,
siis seal oli meil lahkheli.
Tundsin, et ükskõik mis religioonist on juttu,
oli Jeesus see, kes on vastuoluline.
Ütlesin Jumalale: "Kes iganes ütled end olevat,
tahan, et ilmutaksid mulle oma tõelist olemust,
sest kõik väidavad teadvat, kes on Jeesus.
Tahtsin, et Ta ise ilmutaks ennast mulle.
Mäletan, et oli hilja, kuskil kell kolm varahommikul.
Mu ees olid Piibel ja Koraan ning põlvitasin voodi najal.
Ma ei teadnud kuidas palvetada.
Ma isegi ei mäleta, mida ütlesin
aga see võis olla midagi sarnast, et Jeesus tule mu ellu.
See ei olnud midagi pikka aga see oli midagi sellist.
Kahe nädala jooksul teadsin, et mu süda on muutunud
ning tahtsin Jumalat teenida ja rääkida inimestele Jeesusest
ning mida tundsin ja kogesin.
Ei olnud kedagi teist, kui vaid mina ja Jumal.
Tunnen, et just see on nii dünaamiline,
et ei olnud kedagi, kes oleks juhatanud mind Kristuse juurde.
Aastate jooksul on Fiona suhe Jumalaga jätkanud kasvamist.
Jumal juhtis teda millenigi, mida ta armastas lapsena teha.
Mu esimene mälestus on oma vanaemast,
kes kutsus mind ja õpetas laulu laulma.
See on mu esimene mälestus laulmisest
Sealt edasi laulsin ma koolis, koorides ja kirikus.
Mul olid sõbrad, kes julgustasid mind andma välja muusikat,
mida olin kirjutanud kõik need aastad.
Ma ei teadnud, kust või millest alustada,
kuhu minna või kuidas seda teha.
Kui istusin sõprade keskele ning vaatasin ringi, nägin,
oli seal muusikuid, kunstnikke ja stiliste.
Jumal oli aastatega toonud mu ellu neid inimesi.
Pidin lihtsalt kõik kokku tooma, algatama protsessi
ning andma välja projekti, mida ka tegin 2014. aastal.
Ei ole edu ühelgi relval, mis on suunatud minu vastu
Elu jooksul võid ära väsida või kahelda, kas üldse minna edasi,
kuna see maksab palju.
Mitte ainult rahas aga ka ajas ja pingutuse mõttes.
Kui ma aga näen kedagi või kuulen ütlemas,
et mu teenistus või lugu puudutas või julgustas neid,
motiveerib see mind Jumalaga jätkama.
Ma ei pruugi alati näha kõike,
kuid usun, et Sa oled mind kutsunud kellegi jaoks ja teatud inimeste pärast.
Keegi kuskil vajab seda, mida oled mulle andnud.
Kas tead, et Jeesus on tõeline ja Jumal on kohe kindlasti tõeline.
Ta on tõelisem kui asjad, mida enda ümber näed.
Kõlab kummaliselt, kuid nii see on.
Fiona proovis üht-teist ning võib-olla ka sina.
Proovid suhteid, raha.
Kui saad need asjad, tunned ikkagi tühjust sees.
Miks mitte proovida Jeesust?
Piiblis on koht, mis ütleb: "Maitse ja näe, et Issand on hea."
Kutsun sind täna maitsma Jeesust ning kutsuma teda enda ellu.
Vaata, kas tunned end terviklikult ja kas tühjus su sees lahkub.
Teeme seda lihtsa palvega.
Ütle need sõnad minu järgi ja kutsu Jeesus enda ellu.
Issand Jeesus,
tule mu ellu.
Tunnistan, et tühi auk, mida tunnen, saab ainult täidetud Sinuga.
Tunnistan, et Sinuta on mu lõpp küsimuse all.
Tunnistan, et olen patune
ja Sina, Jeesus, maksid hinna mu eest.
Võtan vastu Su armastuse.
Anna mulle täiesti uus algus.
Palun täna. Aamen.
Kui palvetasid, oleks tore sinust kuulda.
Pausi ajal näed, kuidas saada meiega ühendust.
Jää meiega, rohkem tulekul!
PÖÖRDEPUNKT
"Kuhu ma võiksin minna su Vaimu eest?
Ja kuhu ma põgeneksin su palge eest?
Kui ma astuksin taevasse, siis oled sina seal;
kui ma teeksin endale aseme surmavalda, vaata, sina oled seal!
Kui ma võtaksin koidutiivad ja asuksin elama viimse mere äärde,
siis sealgi su käsi juhataks mind ja su parem käsi haaraks minust kinni."
Psalm 139:7-10
PÖÖRDEPUNKT
Saade on jõudnud lõpule.
Loodan, et said nähtust julgustatud.
Kutsun sind ühinema me perega.
Oleme sotsiaalmeedias ja veebis.
Kui sa ennast kirja paned, saad eksklusiivset materjali.
Inspiratsiooni, Jumala Sõna ja palju muud.
Niisiis ühine meiega täna.
Jätame teid looga Fiona Yorke'lt siit, Ühendkuningriikidest.
Nägemist meie kõigi poolt ja Jumal õnnistagu!
Olen praegu perioodis
Elu on mõnikord üleval ja all
Üks asi mis laseb mul jätkata
On Su armastus ja tõde, mida leian
Oled kõik, mida vajan
Et hoida meelt tasakaalus iga päev
Ja Su plaan minu jaoks
Avaldub, kui ma kõnnin usus
Ma ei tea kõike
Aga tean Su armastusest minu vastu
Ma ei tea kõike
Aga tean Su armastusest minu vastu
Su armastus on
Nii sügav
Nii kõrge
Nii lai on Su armastus mu vastu
PÖÖRDEPUNKT
Tõlge: Johanna Saarmäe